U-I-172/07
Datum: 2008-11-06T00:00:00.000+01:00
ecli: ECLI:SI:USRS:2008:U.I.172.07
vrsta: podzakonski akt
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 06.11.2008
dokument: US28378
akt: Pravilnik o plačilih staršev za programe v vrtcih (Uradni list RS, št. 129/06), 7. al. 1. dst. 8. čl.
resitev: zavrženje
izrek: Pobuda za začetek postopka za oceno ustavnosti in zakonitosti sedme alineje prvega odstavka 8. člena Pravilnika o plačilih staršev za programe v vrtcih (Uradni list RS, št. 129/06) se zavrže.
stavek: Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
odlocitev: sklep
geslo: 1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
podlaga: Člen 25.3, Zakon o Ustavnem sodišču [ZUstS]
vlagatelj: Janja Železnikar, Domžale in drugi
datum_vloge: 2007-05-29T22:00:00.000Z
datum_odlocitve: 2008-11-05T23:00:00.000Z

# U-I-172/07-6

6. 11. 2008

# SKLEP

Ustavno sodišče je v postopku za preizkus pobude Janje Železnikar, Domžale, in Leona Kobetiča, Trzin, ki ju zastopa Matej Verce, odvetnik v Ljubljani, na seji 6. novembra 2008

sklenilo:

**Pobuda za začetek postopka za oceno ustavnosti in zakonitosti sedme alineje prvega odstavka 8. člena Pravilnika o plačilih staršev za programe v vrtcih (Uradni list RS, št. 129/06) se zavrže.**

## OBRAZLOŽITEV

Pobudnika izpodbijata v izreku tega sklepa navedeni akt. Zatrjujeta, da je v neskladju z 32.a členom Zakona o vrtcih (Uradni list RS, št. 12/96 in nasl. – ZVrt) ter z 2. in s 14. členom Ustave, ker naj bi oseba, ki opravlja dejavnost, po izpodbijani ureditvi vrtec plačevala tudi glede na obseg poslovanja podjetja. Pobudi prilagata več dokumentov, med njimi tožbo na Upravno sodišče. Predlagata, naj Ustavno sodišče izpodbijano določbo razveljavi.

Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.

Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnika še ne izkazujeta pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.

Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.

Jože Tratnik

Predsednik